text: Sommeren nægter at dø
  30 september 2016 kl. 08.26
  Selvom efteråret viser tænder lige nu med regn og blæst, så er der flot vejr og varme i vente i den første uge af oktober med temperaturer op til 20 grader. 
  Sommeren vil ikke slippe sit tag i Danmark, og med en september, hvor solskinstimerne og varmen slår alle rekorder, og med alle dage - på nær en enkelt - med temperaturer over 20 grader, så venter også en varm oktober.
  I hvertfald den første uge, hvor prognosen er  temperaturer op til 20 grader. Detfortæller DMI.
  Sommervejret skyldes et højtryk over Skandinavien, som presser de dybe lavtryk med blæst og regn fra Atlanten til at følge en bane op til Island.
  Men først skal vi lige igennem en mere efterårsagtig weekend, med regn og køligere temperaturer.
  Det er et lavtryk som kommer fra sydvestfra ind over Danmark ledsaget af regn eller byger. Men allerede mandag i næste uge, bliver lavtrykket overtaget af et højtryk, der bygger sig op over den Skandinaviske halvø, og som bringer varme og flot vejr med sig.
  